Sculptura del Grecia antique

Le sculptura del Grecia antique attingeva le ideal del beltate artistic usque ubi poteva arrivar per se mesme le ingenio human. Ben que Grecia floreva in tote le Belle Artes, nulle cosa lo distingue tanto como le sculptura.

Le arte del Grecia antique esseva cultivate via tote le generes de sculptura, adoptante con predilection le marmore e le bronzo como material sculptural e prendente como subjectos principal le mythologia e le guerreros al quales on addeva in su ultime epocha le portraits de personages historic.   

Su characteristica in le melior tempores del Arte (illos de Phidias) es formate per le expression del realitate idealisate, le regular proportion organic, le distantia del vage e monstruose, le precision in le contornos e detalios, le harmonia e beltate in le formas e le finessa in le execution.